ইতালিতে দুর্ঘটনার কবলে পড়ে মৃত্যু হল ভারতীয় দম্পত্তির!

ওয়েব ডেস্ক : বিদেশের মাটিতে প্রয়াত (Death) ভারতীয় দম্পত্তি (Indian couple)। ইতালিতে (Italy) দুর্ঘটনার কবলে পড়ে মৃত্যু হল নাগপুরের এক ব্যবসায়ী ও তাঁর স্ত্রী-র। ঘটনায় এক গাড়ি চালকেরও মৃত্যু হয়েছে বলে জানা গিয়েছে। পাশাপাশি এই দুর্ঘটনায় মৃত দম্পত্তির তিন সন্তানও গুরুতর আহত হয়েছেন বলে খবর। তাঁদেরকে ভর্তি করা হয়েছে হাসপাতালে।

জানা যাচ্ছে, ওই ব্যাবসায়ীর নাম জাভেদ আখতার। বয়স ৫৫। তিনি নাগপুরের একটি হোটেলের মালিক। মৃত্যু হয়েছে ব্যবসায়ীর স্ত্রী গুলশনেরও। তাঁরা গত ২২ সেপ্টেম্বর ফ্রান্সে গিয়েছিলেন। তার পর সেখান থেকে গিয়েছিলেন ইতালিতে।

আরও খবর : বরফ গলছে! সাড়ে ৫ বছর পর ভারত ও চীনের মধ্যে সরাসরি বিমান পরিষেবা

সেখানেই দুর্ঘটনার দিন একটি মিনি বাসে করে ঘুরতে বেরিয়েছিলেন তাঁরা। কিন্তু হঠাৎ তাঁদের মিনি বাসের সঙ্গে ধাক্কা লাগে একটি ট্রাকের। আর সেই সংঘর্ষের কারণেই প্রাণ হারান (Death) ভারতের ওই দম্পত্তি ও গাড়ি চালক। ঘটনায় তাঁদের তিন সন্তান গুরুতর আহত হন।

মৃত দম্পত্তির কন্যা আরজু আখতার (২১) আশঙ্কাজনক অবস্থায় হাসপাতালে ভর্তি বলে খবর। বাকি দুই সন্তান শিফা আখতার ও জাজেল আখতারকেও হাসপাতালে ভর্তি করা হয়েছে। তবে তাঁদের অবস্থা স্থিতীশীল বলে জানা যাচ্ছে। মর্মান্তিক এই ঘটনায় ইতালির ভারতীয় দূতাবাসের তরফে শোকপ্রকাশ করা হয়েছে। পাশপাশি মৃত দম্পত্তির পরিবারের সবাইকে সাহায্য করার আশ্বাসও দেওয়া হয়েছে। পাশপাশি স্থানীয় প্রশাসনের সঙ্গে যোগাযোগ রেখে আহতদের সাহায্যের চেষ্টাও করা হচ্ছে।

দেখুন অন্য খবর :