২৮ বছর পর ফুটবল বিশ্বকাপের নরওয়ে!

ওয়েব ডেস্ক : ১৯৯৮ সালের পর দীর্ঘ ২৮ বছর ফুটবল বিশ্বকাপের (FIFA World Cup 2026) মূলপর্বে দেখা মেলেনি নরওয়ের (Norway)। অবশেষে আর্লিং হালান্ডের জোড়া গোলের কারণে সেই অপেক্ষার অবসান ঘটল। রবিবার রাতে ইউরোপীয় বাছাইপর্বে ইতালিকে (Italy) ৪-১ গোলে হারিয়ে কাতারের টিকিট নিশ্চিত করেছে নরওয়ে। অন্যদিকে আগের দুটি বিশ্বকাপে খেলতকে পারেনি ইতালি। এবারও তারা যোগ্যতা অর্জন করতে পারবে কি না তা নিয়ে সন্দেহ দানা বেধেছে।

‘আই’ গ্রুপের শীর্ষস্থান ধরে রাখতে মরিয়া ছিল নরওয়ে (Norway)। ঘরের মাঠে আক্রমণাত্মক খেলায় ইতালিকে (Italy) চাপে রাখার চেষ্টা করেছিল তারা। যদিও ম্যাচের শুরুতে এগিয়ে যায় ইতালি। ১১ মিনিটে এসপোসিতো গোল করে ইতালিকে এগিয়ে দেন। প্রথমার্ধে বল দখল ও আক্রমণে এগিয়ে থাকলেও দ্বিতীয়ার্ধে ছন্দ হারায় ইতালির রক্ষণভাগ।

আরও খবর : গিলকে দেখতে হাসপাতালে সৌরভ! কী কথা হল?

৬৩ মিনিটে নুসার গোল করে নরওয়েকে সমতায় ফেরান। এরপরই শুরু হয় হালান্ড-ঝড়। ৭৮ মিনিটে গোল করে দলকে এগিয়ে দেন তিনি। ঠিক এক মিনিট পর আরও একটি গোল যোগ করে ব্যবধান বাড়ান তিনি। অতিরিক্ত সময়ে (৯০+৩) জোরালো শটে জার্গেন স্ট্র্যান্ড চতুর্থ গোলটি করেন। বাছাইপর্বে হালান্ডের গোল সংখ্যা দাঁড়াল ১৬। নরওয়ের ফুটবলপ্রেমীরা এখন তাকে ঘিরেই নতুন স্বপ্ন দেখছেন।

এই জয়ের ফলে গ্রুপের সব ম্যাচ জিতে ২৪ পয়েন্ট নিয়ে প্রথম হয়ে বিশ্বকাপ নিশ্চিত করেছে নরওয়ে। ১৮ পয়েন্ট পাওয়া ইতালির সামনে এখন একমাত্র ভরসা আগামী মার্চের প্লে-অফ। ২০১৮ ও ২০২২ দু’টি বিশ্বকাপেই যোগ্যতা অর্জনে ব্যর্থ হয়েছিল তারা। এবারও একই পরিণতি অপেক্ষা করছে কি না, তা নিয়ে অনিস্চিয়তা তৈরি হয়েছে।

দেখুন অন্য খবর :